CELEX: 32019D0628(01)
Language: hu
Date: 2019-06-24 00:00:00
Title: A Bizottság végrehajtási határozata (2019. június 24.) a „Kaimiškas Jovarų alus” (OFJ) elnevezés bejegyzése iránti, az 1151/2012/EU európai parlamenti és tanácsi rendelet 49. cikke szerinti kérelemnek az Európai Unió Hivatalos Lapjában történő közzétételéről

28.6.2019   
               
               
                  HU
               
               
                  Az Európai Unió Hivatalos Lapja
               
               
                  C 217/5
               
            
         A BIZOTTSÁG VÉGREHAJTÁSI HATÁROZATA
         (2019. június 24.)
         a „Kaimiškas Jovarų alus” (OFJ)
         elnevezés bejegyzése iránti, az 1151/2012/EU európai parlamenti és tanácsi rendelet 49. cikke szerinti kérelemnek az Európai Unió Hivatalos Lapjában történő közzétételéről
         (2019/C 217/05)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 50. cikke (2) bekezdése a) pontjára,
         mivel:
         
                     (1)
                  
                  
                     Litvánia az 1151/2012/EU rendelet 49. cikkének (4) bekezdésével bekezdése alapján kérelmet nyújtott be a Bizottsághoz a „Kaimiškas Jovarų alus” elnevezés oltalom alá helyezése iránt.
                  
               
                     (2)
                  
                  
                     A Bizottság az 1151/2012/EU rendelet 50. cikkével összhangban megvizsgálta a kérelmet, és arra a következtetésre jutott, hogy az megfelel a szóban forgó rendeletben meghatározott feltételeknek.
                  
               
                     (3)
                  
                  
                     Annak érdekében, hogy az 1151/2012/EU rendelet 51. cikke szerint lehetőség legyen felszólalás benyújtására, az említett rendelet 50. cikke (2) bekezdése a) pontjának megfelelően az Európai Unió Hivatalos Lapjában közzé kell tenni a „Kaimiškas Jovarų alus” elnevezéshez tartozó egységes dokumentumot és a termékleírás közzétételére való hivatkozást,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A „Kaimiškas Jovarų alus” (OFJ) elnevezéshez kapcsolódó, az 1151/2012/EU rendelet 50. cikke (2) bekezdésének a) pontjában említett egységes dokumentumot és az ugyanott említett, a termékleírás közzétételére vonatkozó hivatkozást e határozat melléklete tartalmazza.
            Az 1151/2012/EU rendelet 51. cikkével összhangban e határozat közzététele jogot keletkeztet arra, hogy az e cikk első bekezdésében említett elnevezés bejegyzése ellen e határozatnak az Európai Unió Hivatalos Lapjában való közzététele időpontjától számított három hónapon belül felszólaljanak.
         
         
            Kelt Brüsszelben, 2019. június 24-én.
            
               
                  a Bizottság részéről
               
               Phil HOGAN
               
                  a Bizottság tagja
               
            
         
         
            (1)  HL L 343., 2012.12.14., 1. o.
         
      
      
         
            MELLÉKLET
            EGYSÉGES DOKUMENTUM
            
               „KAIMIŠKAS JOVARŲ ALUS”
            
            
               EU-szám: PGI-LT-02237 – 2016.11.16.
            
            
               OEM ( ) OFJ ( X )
            
            1.   Elnevezés
            
            „Kaimiškas Jovarų alus”
            2.   Kérelmező ország(ok)
            
            Litvánia
            3.   A mezőgazdasági termék vagy élelmiszer leírása
            
            3.1.   A termék típusa
            
            2.1. osztály: Sör
            3.2.   Az 1. pontban szereplő elnevezéssel jelölt termék leírása
            
            A „Kaimiškas Jovarų alus” borostyánszínű, természetes módon erjesztett, élő (pasztörizálatlan és szűretlen) árpamaláta sör, amelynek teljes előállítási folyamata házi jellegű, és a hagyományos eljárást követi. E sör eredeti és kivételes jellemzői az idő próbáját kiálló hagyományos előállítási mód, a sörfőzők generációi által megszerzett tapasztalat, a hagyományos receptek és a hozzávalók eredményei. A „Kaimiškas Jovarų alus” előállításának különböző műveletei – malátaőrlés, komlóforralás, cefrézés, cefreszűrés, sörerjesztés, érlelés – teszik azt egyedivé. Az egyedi élesztő azon legfontosabb tényezők egyike, amelyek biztosítják a sör hagyományos előállítási módját és állandó minőségét. Ezt az élesztőt generációkon keresztül kizárólag a 4. pontban meghatározott földrajzi területen használták és használják máig is. Az élesztő jól erjed, ami megkülönböztető ízt kölcsönöz a sörnek. Az előállítás során természetes mézet is hozzáadhatnak.
            
               Fizikai és kémiai tulajdonságok
            
            A sörlé eredeti szárazanyag-tartalma: 12,0–15,0 %(m/m).
            A tényleges alkoholtartalom: 5,6 ± 1,0 (térfogatszázalék).
            pH: 1,3–3,5.
            Keserűanyag-tartalom: 10–30 IBU (international bitterness unit, nemzetközi keserűség egység)
            Szín: 15–38 EBC-színegység
            Eltarthatóság: a tárolási feltételektől és a felhasznált tartálytól függ, de legfeljebb húsz nap.
            
               Érzékszervi tulajdonságok
            
            Szín: a szín aranysárgától aranybarnáig (borostyán) terjed.
            Külső megjelenés: a sör habzik, amikor a pohárba vagy a korsóba öntik, rendszerint vastag, fehér habot képezve a tetején. Jellemző zavarosság az élesztő lerakódásának eredményeként.
            Illatjellemzők: az élesztő, a kenyér, a karamell és a gyümölcs jellemző illata.
            Ízjellemzők: intenzív, malátasör íz. A komló jellemző keserű íze az élesztő, a bogyós gyümölcsök, a karamell, a mogyoró, a gyógynövények és a citrusfélék ízével együtt. Ha természetes mézet is adtak hozzá, a méz íze is érezhető.
            3.3.   Takarmány (kizárólag állati eredetű termékek esetében) és nyersanyagok (kizárólag feldolgozott termékek esetében)
            
            
                        —
                     
                     
                        árpamaláta (a sörfőzéshez különböző típusú árpamalátát használnak fel);
                     
                  
                        —
                     
                     
                        ivóvíz;
                     
                  
                        —
                     
                     
                        komló (a sörfőzéshez különböző típusú komlót használnak fel);
                     
                  
                        —
                     
                     
                        élesztő (a sör üledéke, amely megmaradt, és amelyet megőriztek az előző sörfőzési eljárást követően).
                     
                  3.4.   Az előállítás azon műveletei, amelyeket a meghatározott földrajzi területen kell elvégezni
            
            A „Kaimiškas Jovarų alus” egész előállítási folyamata során a hagyományos és változatlan sörfőzési eljárást alkalmazzák.
            Az előállítás valamennyi műveletét a meghatározott földrajzi területen végzik:
            
                        —
                     
                     
                        kézi malátaőrlés malomkővel vagy kalapácsos darálóval;
                     
                  
                        —
                     
                     
                        komlóforralás;
                     
                  
                        —
                     
                     
                        maláta cefrézése (a cefre összekeverése);
                     
                  
                        —
                     
                     
                        cefreszűrés (a cefre szétválasztása);
                     
                  
                        —
                     
                     
                        sörerjesztés;
                     
                  
                        —
                     
                     
                        sörérlelés;
                     
                  
                        —
                     
                     
                        az élesztő elkészítése és megőrzése.
                     
                  3.5.   A bejegyzett elnevezést viselő termék szeletelésére, aprítására, csomagolására stb. vonatkozó egyedi szabályok
            
            —
            3.6.   A bejegyzett elnevezést viselő termék címkézésére vonatkozó egyedi szabályok
            
            —
            4.   A földrajzi terület tömör meghatározása
            
            Jovarai község (Pakruojis körzet) közigazgatási határai
            5.   Kapcsolat a földrajzi területtel
            
            A „Kaimiškas Jovarų alus”-ra vonatkozó kérelem a sör földrajzi eredetén alapul, amely e terméket különleges jellemzőkkel ruházza fel, ez pedig a 4. pontban említett területet jellemző emberi tényezőkhöz és a terület jó hírnevéhez kapcsolódik.
            Az e terméket különleges jellemzőkkel felruházó emberi tényezők:
            A 19. század végén és a 20. században az ipari sörfőzés gyorsan terjedt világszerte, amely nagy hatást gyakorolt a házi sörfőzésre, és új technológiai eljárások bevezetéséhez vezetett; a maláta malomban őrlése, a komló forralása, a nyersanyagok változásai (az ipari élesztő, a cukor és más adalékanyagok bevezetése). Csak a megjelölt területen alkalmazzák még e sörfőzési eljárást: a forró vizet hozzáadják a malátához, az így kapott cefrét egy ideig áztatják – de nem forralják fel – és leszűrik; ezután rögtön félreteszik azt erjedni az élesztővel, amelyet a 4. pontban említett területen élő családi sörfőzők generációi alkalmaztak.
            A sörfőzők azok, akik a tudásukat és a tapasztalataikat felhasználva meghatározzák a sörfőzési folyamat különböző műveleteit: malátaőrlés, komlóforralás, cefrézés, cefreszűrés, sörerjesztés, érlelés. Ez az, ami a „Kaimiškas Jovarų alus” sört egyedivé teszi. A sör jellegzetes ízét és minőségét a benne lévő élesztő is meghatározza, amelyet a családi sörfőzők generációi alkalmaztak. A nagy fokú gondossággal őrzik az élesztőt (elássák a föld alá, és csak akkor veszik ki onnan, amikor a sörfőzéshez szükség van rá), amely élesztőt az egyik generáció ad át örökül a következőnek a Jovaraiban élő családok körében. A több, mint 130 éve őrzött és a sörfőzésre máig használt élesztőt a meghatározott földrajzi területen jelenleg működő és a jövőben esetlegesen működni kívánó valamennyi sörfőző használhatja.
            A „Kaimiškas Jovarų alus” előállítása a vidéki sörgyártás ősi és egyedi hagyományán alapul, és különös értékei az előállításának hosszú évei során alakultak ki. Jóllehet nincs olyan kézikönyv vagy irodalom, amely leírná, hogyan készítsék el e terméket, amely szoros kapcsolatban áll a fenti 4. pontban megjelölt területtel, előállításának részletei, valamint az előállításhoz szükséges gyakorlati ismeretek generációról generációra szálltak át az egyes családokon belül. Ma a „Kaimiškas Jovarų alus” főzése során az ősi előállítási módot alkalmazzák, beleértve a gondos kézi munkát, a részletekre való különös figyelmet, a tapasztalatot és a tudást. Az egész sörfőzési folyamatot a hagyományos előállítási móddal összhangban kell elvégezni, amely az alábbiak szerint különböztethető meg:
            
                        1.
                     
                     
                        Az általános gyakorlat szerint a komlót és a cefrét együtt forralják, a „Kaimiškas Jovarų alus” készítésénél azonban a komlót külön kell felforralni, mivel a cefrét nem forralják.
                     
                  
                        2.
                     
                     
                        Más sörök főzésétől eltérően a „Kaimiškas Jovarų alus” esetében a cefrét a komlótobozon keresztül szűrik le, amely a parafa tartály alján gyűlik össze.
                     
                  Kétségtelen, hogy ezen elemekre figyelemmel a meghatározott földrajzi terület olyan egyedi sajátosságokkal bír (sörfőző tudás és egyedi élesztő), amely egyértelműen megkülönbözteti azt a környező területektől, és hogy e sajátosságokra figyelemmel a 3.2. pontban leírt „Kaimiškas Jovarų alus” eltér a környező területeken előállított söröktől.
            A terméknek a földrajzi terület által meghatározott jó hírneve:
            Jovarai község szerepel a „Kaimiškas Jovarų alus” elnevezésben, mivel a megjelölt földrajzi területet jellemző különös sörfőzési módot évszázadok óta alkalmazzák, így a sör Jovarai területéhez kötődik.
            E malátasört a 4. pontban megjelölt területen a 16. század óta főzik. A „Kaimiškas Jovarų alus” főzésének e mélyen gyökerező hagyományait hosszú időn át fejlesztették ki, és máig fennmaradtak. Amikor a 20. század végén a kiskereskedelmi előállítás feltételei megteremtődtek, a „Kaimiškas Jovarų alus” megjelent a piacon (1995-ben), amit a máig létező első címkék, a fahordók különös feliratai és más jegyek igazolnak. E sör gyártása családi vállalkozássá vált, amely nem vesztette el házi jellegét.
            Egy 2010. évben elvégzett fogyasztói felmérés eredménye szerint ötből négy válaszadó Jovarait a „Kaimiškas Jovarų alus” sörrel köti össze (a „Kulináris Örökség Alap” által elvégzett 2010. évi felmérés). A felmérés eredménye azt mutatja, hogy a fogyasztók felismerik a „Kaimiškas Jovarų alus” sört, keresik a boltokban, értékelik egyedi jellegét és magas minőségét, továbbá szívesen viszik magukkal ajándékként más országokba.
            A „Kaimiškas Jovarų alus” tartósan fennálló jó hírnevét és népszerűségét egyértelműen jelzi az a tény, hogy bemutatják kiállításokon, vásárokon és fesztiválokon, díjakat nyert, valamint cikkek jelentek meg róla a helyi, országos és külföldi sajtóban, valamint más médiumokban.
            A „Kaimiškas Jovarų alus” sokáig Litvániát jellemző terméknek minősült. 2001-ben a „Kaimiškas Jovarų alus” felkerült Šiauliai megye látványosságainak jegyzékére (a „sörút” a litván kulturális örökségi program részét képezi). Mivel a sört generációkra visszanyúló eljárások alkalmazásával főzik, olyan termékként ismerik el, amely hozzájárul Litvánia kulturális örökségéhez. A „Kaimiškas Jovarų alus” előállítása a földrajzi terület egyik különös sajátosságaként jelenik meg a turistáknak szóló reklámanyagokban, információs füzetekben, valamint ételekre és italokra vonatkozó kiadványokban.
            A „Kaimiškas Jovarų alus” sör főzői részt vesznek és díjakat nyernek a rendszeresen megrendezett Agrobalt nemzetközi kiállításon, más szakmai vásárokon, kézműves napokon, nemzeti ünnepeken, hagyományőrző és más vásárokon.
            A külföldi sajtóban gyakran megjelenő cikkek, a médiában megjelenő tájékoztatások, valamint a sörfőző szakemberek és szakértők elismerése tanúsítják a sör tartósan fennálló jó hírnevét és népszerűségét.
            
                        —
                     
                     
                        „A jovarai »Jovarų alus« magas minőségű, házi főzésű sör. Egyike azon ritka és kivételes fajtájú söröknek, amelyet bizonyossággal nevezhetünk kivételes ízű sörnek.” (»Top Secret. The Farmhouse Brewing Traditions of Lithuania«, Martin Thibault, in: The Beer Connoisseur Magazine, 11. szám, 2012 nyara, Atlanta, 22–28. o., www.beerconnoisseur.com);
                     
                  
                        —
                     
                     
                        „A »Jovarų alus« – a gazdag malátaíz, de nagyon itatja magát.”„A »Jovarų alus« íze könnyed, kellemes és emlékezetes.” (»From Lithuania with Love«, in: Midatlantic Brewing News, 2013. október-november, 15. kötet/5. szám, New York, 25. o., www.brewingnews.com);
                     
                  
                        —
                     
                     
                        „A litván jovarai »Jovarų alus« a »2004. év felfedezése«. A sört egy Pakruojus melletti bárban fogyasztottuk, és az a sörfőzés helyének jelképe. Mi több, ez egy fantasztikus sör.” (»Des fermentations qui en surprennent encore plus d’un«, Martin Thibault, in: Journal Bieres et Plaisirs, 2014. szeptember 16., www.bieresetplaisirs.com; www.ratebeer.com).
                     
                  2004-ben a „Kaimiškas Jovarų alus” nemzetközi elismerést szerzett, amikor az egyik legbefolyásosabb sör weboldal – www.ratebeer.com – a világ legjobb söreinek jegyzékére vette a „Kaimiškas Jovarų alus” sört. A kanadai szakértők e rusztikus sört választották az év felfedezésének a hagyományos sör világpiacán. 2007-ben a Šiauliai 2007 nemzetközi szakmai kiállításon a sör „termék nevezés” oklevelet szerzett. 2008-ban a sör oklevelet szerzett a litván Kulináris Örökség Alap által szervezett „Legjobb Rusztikus Sör” versenyen. 2009-ben a litván mezőgazdasági minisztérium levélben köszönte meg a sör hagyományos vásárokon való részvételét, valamint az élő hagyományok népszerűsítését és fenntartását. 2010-ben megszerezte az „Az év söre” oklevelet a Pakruojis körzetben az év terméke kategóriában. 2011-ben megszerezte az „Az év söre” oklevelet a Pakruojis körzetben az év terméke kategóriában. 2012-ben a „Kamiškas Jovarų alus” sör készítésének eljárásáról és technológiájáról A. Barysas rendezésében Vys per to alo címmel dokumentumfilm készült; 2012-ben a Pakroujis körzetben a sör megszerezte a „2012. év söre” címet a „kóstolók nevezése” alapján. 2014-ben a sör Agrobalt aranyérmet szerzett; 2016-ban pedig megszerezte a Klaipėda Etnikai Kulturális Központ elismerését a sörkészítés és a sörkészítési hagyományok népszerűsítéséért.
            
               Hivatkozás a termékleírás közzétételére
            
            (e rendelet 6. cikke (1) bekezdésének második albekezdése)
            http://zum.lrv.lt/kaimiskas-jovaru-alus-paraiska-su-produkto-specifikacija